NÁVRH

**Nariadenie vlády**

**Slovenskej republiky**

z ............. 2021,

**ktorým sa vyhlasuje chránený areál Devínske jazero**

Vláda Slovenskej republiky podľa § 21 ods. 1 a 4 a § 30 ods. 7 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“) nariaďuje:

**§ 1**

(1) Vyhlasuje sa chránený areál Devínske jazero (ďalej len „chránený areál“). Súčasťou chráneného areálu je územie európskeho významu SKUEV0313 Devínske jazero podľa osobitného predpisu.[[1]](#footnote-1))

(2) Chránený areál sa nachádza v okrese Malacky v katastrálnom území Stupava, v katastrálnom území Bystrická hora, v katastrálnom území Mást III, v katastrálnom území Vysoká pri Morave a v katastrálnom území Vačková. Celková výmera chráneného areálu je 1268,899 ha.

(3) Hranica chráneného areálu je vymedzená v prílohe č. 1. Hranica chráneného areálu vymedzená geometrickým určením a polohovým určením sa vyznačuje v katastri nehnuteľností. Mapa a grafické podklady, v ktorých je zakreslená hranica chráneného areálu, sú uložené v Štátnom zozname osobitne chránených častí prírody a krajiny a na Okresnom úrade Malacky.

(4) Ciele starostlivosti o chránený areál, opatrenia na ich dosiahnutie a zásady využívania územia upravuje program starostlivosti o chránený areál podľa § 54 ods. 5 zákona.

**§ 2**

(1) Účelom vyhlásenia chráneného areálu je zabezpečenie priaznivého stavu predmetu ochrany chráneného areálu, ktorý je uvedený v prílohe č. 2.

(2) Účelom vyhlásenia zóny A chráneného areálu je okrem účelu vyhlásenia podľa odseku 1 zabezpečenie ochrany prirodzených procesov a umožnenie prirodzeného vývoja prírodných spoločenstiev.

**§ 3**

(1) V chránenom areáli sa vyhlasujú zóny A a C podľa § 30 zákona. Hranice zón chráneného areálu sú vymedzené v prílohe č. 1.

(2) Zóna A má výmeru 247,9438 ha a platí v nej piaty stupeň ochrany podľa § 16 zákona.

(3) Zóna C má výmeru 1020,9552 ha a platí v nej tretí stupeň ochrany podľa § 14 zákona.

**§ 4**

Toto nariadenie vlády nadobúda účinnosť 1. marec 2021.[[2]](#footnote-2))

Príloha č. 1

k nariadeniu vlády č. ... /2021 Z. z.

**VYMEDZENIE HRANice chráneného areálu**

Územie chráneného areálu je vymedzené podľa katastrálnych máp vygenerovaných z VGI súborov so stavom katastra nehnuteľností k 30. júnu 2020 a podľa digitálnej lesníckej porastovej mapy pre Lesný celok Kostolište (kód plánu GS057) so stavom k 30. júnu 2020, z ktorých bola hranica chráneného areálu prenesená do digitálnej Základnej mapy Slovenskej republiky (SVM50) v mierke 1:50 000.

**Popis hranice chráneného areálu**

Najjužnejší cíp chráneného areálu je tvorený sútokom vodného toku Malina s riekou Morava, odtiaľ pokračuje severným smerom ľavým brehom vodného toku Malina v dĺžke asi 2800 m. Následne hranica chráneného areálu odbočuje od Maliny po ľavom brehu vodného toku Zohorský kanál a po približne 550 m dosahuje južnú stranu protipovodňovej hrádze. Severovýchodná hranica chráneného areálu pokračuje južným okrajom protipovodňovej hrádze severozápadným smerom v dĺžke 4400 m. Hranica chráneného areálu sa následne stáča južným smerom a kopíruje východnú stranu dobývacieho priestoru Vysoká pri Morave, čím sa vytvára 200 m široký pás chráneného areálu pozdĺž protipovodňovej hrádze. Po 1100 m hranica chráneného areálu pokračuje južne od aktívneho dobývacieho priestoru a severným okrajom lesných porastov č. 754, 753 a 749a. Následne hranica chráneného areálu prechádza krížom cez trvalé trávne porasty vo vzdialenosti 100 až 150 m od hranice lesa a po dĺžke 2100 m sa vracia na južnú časť protipovodňovej hrádze. Hranica chráneného areálu pokračuje protipovodňovou hrádzou severozápadným smerom k obci Vysoká pri Morave v dĺžke 1100 m. Odtiaľ po poľnej ceste pokračuje západným smerom až k ploche spevnenej betónovými panelmi, ktorú obchádza južným smerom až k brehu rieky Moravy. Severozápadná, západná, juhozápadná a južná hranica chráneného areálu následne pokračuje ľavým brehom rieky Moravy v celkovej dĺžke 9600 m až po sútok rieky Moravy s vodným tokom Malina.

**Popis hraníc zón chráneného areálu**

**Zóna A**

Hranica zóny A začína 700 m juhozápadne od panelovej plochy pri rieke Morava, južne od obce Vysoká pri Morave. Následne jej hranica pokračuje po ľavom brehu rieky Moravy južným smerom v dĺžke asi 4000 m a tu dosahuje svoj najjužnejší bod. Po východnom okraji úzkeho pásu lesného porastu sa hranica vracia severným smerom k mŕtvemu ramenu Stará Morava. Ďalej hranica prebieha severným a následne východným okrajom lúky a pripája sa k asfaltovej cyklotrase. Po nej ide smerom na sever a asi po 120 metroch sa odkláňa na severovýchod. Odkiaľ vedie východným okrajom lesa a opäť sa pripojí k asfaltovej ceste. Po nej pokračuje asi 140 m smerom na severovýchod a tam sa odkláňa doľava na severozápad a kopíruje hranicu lesa a lúky. Okrajom súvislého lesa ide najprv na severozápad, potom sa stáča na juh a ďalej na západ, kde sa opäť pripája k mŕtvemu  ramenu Stará Morava. Hranica prechádza asi 100 m popri ramene smerom na severozápad a ďalej pokračuje okrajom lesa zhruba 1100 m smerom na severovýchod až k južnému brehu vodnej plochy Židovky. Vodná plocha Židovky tvorí v dĺžke 800 m severnú hranicu zóny A. Hranica ďalej pokračuje na sever východným okrajom lesa v dĺžke asi 1500 m, kde sa stáča na západ a pripája sa k starému meandru rieky Moravy. Najprv po severnom okraji a ďalej po východnom okraji jeho brehového porastu sa hranica opäť vracia k rieke Morava a k svojmu najsevernejšiemu cípu zóny A. Súčasťou zóny A je aj izolovaný lesík obklopený lúčnymi biotopmi, ktorého stred sa nachádza vo vzdialenosti asi 400 západným smerom od miesta, kde asfaltová cyklocesta prechádza cez hrádzu a ďalej pokračuje smerom na Nandin dvor.

**Zóna C**

Najjužnejší cíp zóny C je tvorený sútokom vodného toku Malina s riekou Morava, odtiaľ pokračuje severným smerom ľavým brehom vodného toku Malina v dĺžke asi 2800 m. Následne hranica chráneného areálu odbočuje od Maliny po ľavom brehu vodného toku Zohorský kanál a po zhruba 550 m dosahuje južnú stranu protipovodňovej hrádze. Severovýchodná hranica chráneného areálu pokračuje južným okrajom protipovodňovej hrádze severozápadným smerom v dĺžke 4400 m. Hranica chráneného areálu sa následne stáča južným smerom a kopíruje východnú stranu dobývacieho priestoru Vysoká pri Morave, čím sa vytvára 200 m široký pás chráneného areálu pozdĺž protipovodňovej hrádze. Po 1100 m hranica chráneného areálu pokračuje južne od aktívneho dobývacieho priestoru a severným okrajom lesných porastov č. 754, 753 a 749a. Následne prechádza krížom cez trvalé trávne porasty vo vzdialenosti 100 až 150 m od hranice lesa a po dĺžke 2100 m sa vracia na južnú časť protipovodňovej hrádze. Hranica pokračuje protipovodňovou hrádzou severozápadným smerom k obci Vysoká pri Morave v dĺžke 1100 m. Odtiaľ po poľnej ceste pokračuje západným smerom až k ploche spevnenej betónovými panelmi, ktorú obchádza južným smerom až k brehu rieky Moravy. Následne pokračuje ľavým brehom rieky Moravy až po lokalitu 700 m juhozápadne od panelovej plochy pri rieke Morava, južne od obce Vysoká pri Morave, kde začína zóna A. Hranica potom pokračuje na juhovýchod po okraji brehového porastu meandra rieky Moravy a následne sa po okraji lesného porastu stáča na východ a po 250 m pokračuje na juh východným okrajom lesného porastu do vzdialenosti 1500 m, potom na úseku 800 m kopíruje južný breh vodnej plochy Židovky a pokračuje juhozápadným smerom po okraji lesa na úseku 1100 m a následne juhovýchodným smerom asi 100 m popri ramene Starej Moravy. Odtiaľ pokračuje na východ a následne pokračuje po okraji lesného porastu najprv severným smerom a následne sa stáča na juhovýchod, kde kopíruje hranicu lesa a lúčnych porastov. Potom po 140 m smerom na juhozápad sa pripojí k asfaltovej ceste a odtiaľ vedie východným okrajom lesa na juhozápad a pokračuje južným smerom 120 m, kde sa pripája k asfaltovej cyklotrase. Pokračuje východným a severným okrajom lúky k mŕtvemu ramenu Stará Morava. Pokračuje južným smerom od mŕtveho ramena Stará Morava k okraju úzkeho pásu lesného porastu, kde sa stáča na západ a pokračuje až po breh rieky Moravy. Následne pokračuje ľavým brehom rieky Moravy až po sútok rieky Moravy s vodným tokom Malina.

**Zoznam parciel chráneného areálu**

**Zóna A**

Okres Malacky

Katastrálne územie Vysoká pri Morave:

4718, 4935/1 – časť, 4935/4 – časť, 4935/5 – časť, 4999/10 – časť, 4999/11 – časť, 4999/14 – časť, 4999/26 – časť, 4999/108 – časť, 4999/109 – časť, 4999/117, 4999/120, 4999/121, 4999/122, 4999/124 – časť, 4999/125, 5374, 5375, 5376/2, 5376/3, 5379 – časť, 5380, 5381, 5382, 5383, 5384, 5385, 5386, 5387, 5390/3 – časť, 5390/4, 5415, 5423/1 – časť, 5423/2 – časť, 5428, 5429, 5430, 5431/1 – časť, 5431/2, 5432 – časť, 5434/1, 5434/2, 5435, 5437 – časť, 5438, 5439/1, 5439/2, 5440/1 – časť, 5442 – časť, 5443, 5446 – časť, 5449, 5450, 5451/1, 5452/1, 5452/2, 5453/1 – časť, 5453/2 – časť, 5453/3 – časť, 5453/5 – časť, 5453/15 – časť, 5587, 5588, 5589, 5590, 5647/1, 5648, 5649, 5650, 5651, 5652, 5653, 5654, 5655, 5656, 5657, 5659/3, 5660, 5664, 5665, 5666, 5667, 5672, 5697 – časť, 5703/2 – časť, 5703/3 – časť, 5984, 5985, 5986/1, 5986/2 – časť, 6034 – časť, 6035 – časť, 6036 – časť (podľa registra „C“ katastra nehnuteľností so stavom k 30. júnu 2020).

**Zóna C**

Okres Malacky

Katastrálne územie Bystrická hora:

34, 93, 132, 151, 195, 206, 209, 243, 291, 368/1, 368/2, 447/1, 447/2, 465/1, 465/2, 466/1, 466/2, 466/3, 468/1, 468/2, 505, 506, 507, 508, 509, 510, 511, 512, 513, 514, 515, 516, 517, 518, 519, 520, 521, 5000 – časť (podľa registra „C“ katastra nehnuteľností so stavom k 30. júnu 2020).

Katastrálne územie Mást III.:

1/20 – časť, 3, 9, 12, 14/3, 14/4, 17/1, 17/2, 23/1, 23/2, 23/3, 149, 158, 166/1, 166/2, 367, 368, 369, 558, 559, 560/1, 560/2, 560/3, 598, 659, 660, 661, 663, 664, 665, 666 – časť (podľa registra „C“ katastra nehnuteľností so stavom k 30. júnu 2020).

Katastrálne územie Stupava:

4277/3 – časť, 4277/4, 4278 – časť, 4279 – časť, 4311/59 – časť, 4320/1, 4323, 4380/1, 4428/1, 4428/2, 4428/3, 4428/4, 4428/5, 4517/1, 4517/2, 4517/4, 4900/1, 4906/3, 4961, 4962/1, 6474/2, 6474/8, 6475/1, 6475/2, 6476, 6477, 6478, 6481, 6482 (podľa registra „C“ katastra nehnuteľností so stavom k 30. júnu 2020).

Katastrálne územie Vačková:

50/1 – časť, 50/2 – časť, 50/3, 52, 53/1 – časť, 53/2 – časť, 92 (podľa registra „C“ katastra nehnuteľností so stavom k 30. júnu 2020).

Katastrálne územie Vysoká pri Morave:

4690/1, 4690/2, 4700, 4709 – časť, 4754/1, 4754/3, 4754/4, 4891, 4931, 4932, 4933, 4934 – časť, 4935/1 – časť, 4935/5 – časť, 4999/1, 4999/2, 4999/5 – časť, 4999/10 – časť, 4999/15, 4999/108 – časť, 4999/109 – časť, 4999/110 – časť, 4999/111, 4999/112 – časť, 4999/119, 4999/123, 4999/124 – časť, 4999/126, 4999/127, 4999/128, 5000/1 – časť, 5000/2, 5210, 5244, 5251, 5276, 5376/1, 5376/5, 5378, 5423/1 – časť, 5567, 5573/1, 5573/2, 5575, 5577/1, 5577/2, 5591/1, 5591/2, 5592/1, 5592/2, 5597/1, 5597/2, 5597/3, 5607/3, 5607/4, 5607/6, 5607/9, 5607/10, 5607/11, 5607/12, 5614/19, 5626/3, 5626/4, 5642, 5643/1, 5643/2, 5643/50, 5643/56, 5643/60, 5643/62, 5643/63, 5643/64, 5643/65, 5644/2, 5644/3, 5644/4, 5644/7, 5644/8, 5644/9, 5644/10, 5644/11, 5645, 5646/1, 5646/2, 5647/1 – časť, 5647/2, 5659/3 – časť, 5668, 5669, 5670, 5671, 5674, 5676/1, 5676/2, 5678, 5679, 5680, 5684, 5685, 5686, 5687, 5688, 5689/1, 5689/2, 5689/3, 5689/4, 5690, 5691, 5692, 5693, 5694, 5697 – časť, 5700, 5701/1, 5702, 5703/1, 5703/2 – časť, 5703/5, 5711, 5741/1, 5940/1, 5940/2, 5940/3, 5980, 5981, 5982/1 – časť, 5982/2, 5982/3 – časť, 5982/4, 5982/5 – časť, 5983, 6007, 6008/1 – časť, 6010, 6011, 6012, 6013, 6015 (podľa registra „C“ katastra nehnuteľností so stavom k 30. júnu 2020).

**Mapa hranice chráneného areálu a hraníc zón chráneného areálu Devínske jazero (SKUEV0313 Devínske jazero)**

****

Technickým podkladom na zápis priebehu hranice chráneného areálu do katastra nehnuteľností je zjednodušený operát geometrického plánu.

Mapu chráneného areálu možno nájsť v Komplexnom informačnom a monitorovacom systéme na webovom sídle

[http://www.biomonitoring.sk/InternalGeoportal/ProtectedSites/EuropeanSitesMap?SearchText=SKUEV0313&CATEGORY=21](http://www.biomonitoring.sk/InternalGeoportal/ProtectedSites/EuropeanSitesMap?SearchText=SKUEV0313&#38;CATEGORY=21).

Príloha č. 2

k nariadeniu vlády č. ... /2021 Z. z.

**Predmet ochrany chráneného areálu**

Biotopy európskeho významu: Ls1.1 Vŕbovo-topoľové nížinné lužné lesy (91E0\*), Ls1.2 Dubovo-brestovo-jaseňové nížinné lužné lesy (91F0), Vo1 Oligotrofné až mezotrofné stojaté vody s vegetáciou tried *Littorelletra uniflorae* a/alebo *Isoeto-nanojuncetea* (3130), Vo2 Prirodzené eutrofné a mezotrofné stojaté vody s vegetáciou plávajúcich a/alebo ponorených cievnatých rastlín typu *Magnopotamion* alebo *Hydrocharition* (3150), Br5 Rieky s bahnitými až piesočnatými brehmi s vegetáciou zväzov *Chenopodion rubri* p.p. a *Bidention* p.p. (3270), Lk8 Aluviálne lúky zväzu *Cnidion venosi* (6440), Lk1 Nížinné a podhorské kosné lúky (6510).

Biotopy národného významu: Lk10 Vegetácia vysokých ostríc, Kr9 Vŕbové kroviny na zaplavovaných brehoch riek, Kr8 Vŕbové kroviny stojatých vôd.

Biotopy druhov živočíchov európskeho významu: kotúľka štíhla (*Anisus vorticulus*), korýtko riečne (*Unio crassus*), klinovka hadia (*Ophiogomphus cecilia*), kobylka (*Isophya costata*), ohniváčik veľký (*Lycaena dispar*), plocháč červený (*Cucujus cinnaberinus*), lopatka dúhová (*Rhodeus sericeus amarus*), pĺž severný (*Cobitis taenia*), hrúz bieloplutvý (*Gobio albipinnatus*), hrebenačka vysoká (*Gymnocephalus baloni*), kolok vretenovitý (*Zingel streber*), kunka červenobruchá (*Bombina bombina*), mlok dunajský (*Triturus dobrogicus*), netopier obyčajný (*Myotis myotis*), vydra riečna (*Lutra lutra*), bobor vodný (*Castor fiber*), skokan krátkonohý (*Rana lessonae*), skokan rapotavý (*Rana ridibunda*), rosnička zelená (*Hyla arborea*), raniak hrdzavý (*Nyctalus noctula*), netopier vodný (*Myotis daubentoni*).

Biotopy druhu rastliny európskeho významu: lindernia puzdierkatá (*Lindernia procumbens*).

Biotopy druhov živočíchov národného významu: štítovec jarný (*Lepidurus apus*), ucholak veľký (*Labidura riparia*), modlivka zelená (*Mantis religiosa*), kováčik (*Brachygonus megerlei*), mlok bodkovaný (*Triturus vulgaris*), užovka obojková (*Natrix natrix*).

Biotopy druhov rastlín národného významu: hrachor močiarny (*Lathyrus palustris*), tomkovica plazivá (*Hierochloë repens*).

Predmetom ochrany je aj komplex významných anorganických javov vzniknutých činnosťou rieky nížinného typu a komplex aluviálnych lúk a lužných lesov, mŕtvych ramien a riečnych terás.

Poznámky:

Podľa § 2 ods. 2 písm. t) zákona je prioritný biotop biotop európskeho významu, ktorého ochrana má zvláštny význam vzhľadom na podiel jeho prirodzeného výskytu v Európe. Prioritné biotopy sú označené symbolom \*.

Biotopy európskeho významu a biotopy národného významu sú označené v súlade s prílohou č. 1 k vyhláške Ministerstva životného prostredia Slovenskej republiky č. 24/2003 Z. z., ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov.

Druhy európskeho významu a národného významu sú označené v súlade s prílohou č. 4 a prílohou č. 5 k vyhláške Ministerstva životného prostredia Slovenskej republiky č. 24/2003 Z. z., ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov.

1. ) Výnos Ministerstva životného prostredia Slovenskej republiky č. 3/2004-5.1 zo 14. júla 2004, ktorým sa vydáva národný zoznam území európskeho významu v znení neskorších predpisov (oznámenie č. 450/2004 Z. z.). [↑](#footnote-ref-1)
2. ) Dňom účinnosti nariadenia vlády strácajú platnosť:

1. úprava Ministerstva kultúry Slovenskej socialistickej republiky č. 2651/1981-32 o vyhlásení štátnej prírodnej rezervácie Dolný les,

2. štvrtý bod časti B. Národné prírodné rezervácie zoznamu prírodných rezervácií, národných prírodných rezervácií a prírodných pamiatok, kde platí štvrtý stupeň ochrany v prílohe k vyhláške Krajského úradu životného prostredia v Bratislave č. 1/2004 ktorou sa určuje stupeň ochrany niektorých prírodných rezervácií, národných prírodných rezervácií, prírodných pamiatok a národnej prírodnej pamiatky Devínska hradná skala.

 [↑](#footnote-ref-2)